Storebæltsbroen kan nu igen passeres med vindfølsomme køretøjer, skriver Vejdirektoratet på Twitter:

»Der er dog stadig kraftig blæst på broen, så kør forsigtet«, lyder formaningen.

En forsigtig prognose fra DSB lyder på, at togdriften først kan genoptages over Storebæltsbroen fra i morgen klokken 4:00. Det opfordres at følge med på rejseplanen.

Billeder udløser bøder

Fyns Politi har skrevet 40 bøder, efter at folk taget billeder af ulykkesstedet på Storebæltsbroen:

»Det er SÅ MEGET ikke i orden. Vis nu respekt for de berørte - og overhold i øvrigt færdselsloven!!!«, skriver Fyns Politi på Twitter.

Det var blandt andet den nysgerrighed, der var med til at få politiet til at lukke for al biltrafik i vestgående retning cirka klokken 16. En halv time senere blev den åbnet igen.

Hvis der opstår kø igen, vil samme procedure blive anvendt med cirka en halv times lukning.

Det oplyser Sund og Bælt samt Sydsjællands Politi og Storebælt.





Ritzau